Fred A. Fredhøi

Fredrik Anonsen Fredhøi (født 4. juli 1890, død 31. desember 1979) var en norsk forfatter, redaktør og forlagsmann.

Fredhøi startet sin arbeidskarriere 14 år gammel, som førstereisgutt på en seilskute. Han debuterte som forfatter i 1911 med romanen Livsskjebner, skrevet mens han ennå seilte ute.Per Glad: «Fred A. Fredhøi 70 år», SKIB O HOI, nr. 7 1960 Som forfatter, senere også som signatur på magasinspalter, brukte han ofte pseudonymene «Skipper Skuteløs», «Master Whitehill» og «Mr. Whitehill». Pseudonymet Skipper Skuteløs skal senere også ha vært brukt av andre.

I 1927 grunnla han Fredhøis Forlag. Forlaget baserte seg på en idé som den gangen var ny i Norge, å massepublisere billigbøker med limt rygg. Ideen skal ha blitt importert fra England av Fredhøis sønn Odd. besøkt 10. april 2010 Fra starten i 1927 utga forlaget også magasinet SKIB O HOI, redigert og i begynnelsen skrevet av Fred A. Fredhøi.Per Glad

I 1936 etablerte han Fredhøis Modellverksted som i hovedsak produserte modeller av havgående fartøy og industrikonstruksjoner.

Fredhøi samlet minner fra seilskutetiden, en samling som i 1972 bestod av 171 registrerte objekter. Kai Nyquist skriver i sin guide til samlingen at Fredhøis "samling av kuriositeter fra allverdens kanter er unik ..." I sine senere år var Fredhøi opptatt av hvor samlingen skulle ende. Sjøfartsmuseet og Tjøme var aktuelle sider, men det ble dengang til at skipsreder Ole Schrøder overtok samlingen.

 Bibliografi (ufullstendig) 
 Livsskjebner – roman (1911)
 Knut – roman (1934), utgitt under pseudonym Master Whitehill, senere nyutgivelse som Mr. Whitehil
 Bli med på mit værelse – roman (1938), utgitt under pseudonym Skipper Skuteløs, senere nyutgivelse som Mr. Whitehill
 Naglegutten – roman (1941), utgitt under pseudonym Skipper Skuteløs
 Kan du huske – (1969)
 Nyquist, Kai og Fredhøi, Fred A: Noen ord om Fred. A. Fredhøis samling av minner fra seilskutetiden : guide til Fred A. Fredhøis samling. Oslo, 1972.

 Litteratur 
 Odd Sondré Fredhøi: Fiskergutten som ble "Nordens skutekonge". En biografi over Fred A. Fredhøi tilegnet fru Gudrun Fredhøi på hennes 50-årsdag 10. juli 1943 (1943)
 Ragnar Ytrehus: Fred A. Fredhøi - Askeladd fra Hvasser. I Kult (tidsskrift) nr 3, 2002.

 Referanser 

Kategori:Norske forleggere
Kategori:Norske redaktører
Kategori:Norske forfattere
Kategori:Kongens fortjenstmedalje i gull